
	Gwerthusiad personol – er mwyn cefnogi eich cynnydd academaidd, mae darllen eich asesiad chi o’r gwaith hwn o ddiddordeb i ni, fel mesur o’ch ymdrech bersonol ac er mwyn i ni allu gwneud sylwadau am eich cryfderau a’ch gwendidau. Cofiwch lenwi’r asesiad hwn cyn cyflwyno eich gwaith

	Beth yn eich barn chi yw agweddau gorau’r gwaith hwn?    
	Darganfod ymchwil o blaid ac yn erbyn canmolaeth yn y dosbarth

	Pa agweddau, yn eich barn chi, y gellid bod wedi’u gwella yn y gwaith hwn?
	Strwythur a llif y traethawd

	Beth a roddodd y boddhad mwyaf i chi wrth baratoi’r gwaith hwn?
	Dysgu am y nifer o opsiynu gwahanol sydd I rheoli dosbarth.



Arfarnwch yn feirniadol rôl canmoliaeth mewn rheolaeth dosbarth.

Dywed y Ministry of Education (2015) bod rheolaeth dosbarth da yn cynnwys ymgysylltiad myfyrwyr, disgwyliadau clir, rheolaeth amser effeithiol, amgylchedd cadarnhaol gweithiol a disgyblaeth gadarn. Mae Education Reform (2014) yn deffinio sgiliau rheolaeth dosbarth fel maethu'r sgiliau sydd gan yr athro i gadw plant yn drefnus, yn canolbwyntio, ar dasg, ac yn gynhyrchiol yn academaidd yn y dosbarth. Diffiniwyd Emmer a Sabornie (2015) rheolaeth dosbarth da fel gweithredu strategaethau rheoli ystafell ddosbarth i wella ymddygiad a chynyddu ymgysylltiad academaidd y dysgwyr. Mae pwyslais ar yr athro i greu amgylchedd sydd yn caniatáu cyflawniad i sicrhau bod y dysgwyr yn teimlo ei bod yn gallu cyflawni. Elfen bwysig o reolaeth dosbarth yw rheolaeth ymddygiad yn y dosbarth a gosod rheolai yn gynnar i amlinellu’r agweddau a’r ymddygiad sy’n ddisgwyliedig yn y dosbarth. Mae’n ymddangos o waith Chernow a Chernow (1981) bod canmoliaeth yn y dosbarth a dau brif ffactor sef sut yr eirfa mae’r athro yn defnyddio yn ei chanmoliaeth a’r casgliad mae’r dysgwyr yn dod i o’r ganmoliaeth. Mae manteision ac anfanteision o ddefnyddio canmoliaeth yn y dosbarth am nifer o wahanol resymau. 
	Fydd y traethawd yma yn canolbwyntio ar y gwahanol safbwyntiau o ganmoliaeth yn y dosbarth ac yn trafod pa mor effeithiol mae gwahanol fathau o ganmoliaeth gallu bod os caiff ei weithredu yn gywir. Wrth gyfeirio at ddamcaniaeth Skinner (1973) ar ymddygiad, Dweck (2012) a’i damcaniaeth ar ganmol yr ymdrech yn lle’r canlyniad, Ginnot (1975) a’i ddamcaniaeth cyfathrebu cyfath a damcaniaeth Glasser (1990)  therapi realiti a damcaniaeth rheoli. Hefyd fydd cyfeiriad i arfer da'r damcaniaethau yma ac arfer da canmoliaeth yn y dosbarth yn ogystal â’r ochor ac effeithiau negyddol mae ambell agweddu o ganmol yn gallu cael ar yr unigolyn yn y dosbarth. Yn olaf bydd y traethawd yma yn edrych ar wahanol dechnegau o ganmol yn y dosbarth a sut maent yn ffurf dda o gadw rheolaeth o’r dosbarth.
	Diffiniwyd Brophy (1981 a nodwyd yn Tauber, 1991) canmoliaeth fel ymateb cadarnhaol o’r athro i waith da neu ymddygiad da'r disgybl sy'n mynd y tu hwnt i gadarnhad neu adborth cadarnhaol. Mae canmoliaeth yn cael ei ddefnyddio fel ffyrdd o gynyddu cymhelliant plant tuag at ei gwaith neu i wella ei hun fel person. Mae Kohn (2011) yn dweud bod gan blant awydd cynhenid i ddysgu. Mae canmoliaeth effeithiol yn atgyfnerthu ei chymhelliant sef bod yn barod i gynnig llawer iawn o amser ac ymdrech wrth geisio nod penodol (Corply, 1977). Mae ymchwil yn dangos bod plant sydd yn derbyn canmoliaeth yn ymddangos i fod yn fwy cymhelledig na phlant sydd ddim yn derbyn canmoliaeth benodol am ei gwaith (Corpus, and Love-Geiger, 2006).
	Mae nifer i resymau dros ddefnyddio canmoliaeth yn y dosbarth. Trwy ddefnyddio canmoliaeth i bwysleisio ymdrech dda yn academaidd neu yn gymdeithasol mae’n atgyfnerthu'r agwedd bositif mae’r plentyn yn dangos (Dweck, 2007 a Donaldson, 2015). Hefyd mae canmoliaeth yn gallu cael ei ddefnyddio i newid sut mae plant yn ymddwyn yn y dosbarth. Yn hanesyddol mae’r pwyslais wedi bod ar gosbi yn lle canmol. Ar ddechrau'r ugeinfed ganrif roedd cosb gorfforol yn cael ei ddefnyddio ynghyd ac ysgrifennu allan llinellau ond roedd diffyg defnydd o ganmol ymddygiad da (Somerville, 2014). Dechreuodd y ffordd yma o reolaeth dosbarth newid wrth i’r ganrif mynd ymlaen gyda damcaniaeth Skinner (1976) yn sôn am ganmol y plentyn i atgyfnerthu'r ymddygiad da ond roedd ysgolion dal i ddefnyddio cosbi am yr ymddygiad gwael a’r bygythiad o gosb i geisio osgoi'r ymddygiad gwael. Erbyn heddiw mae cosb wedi lleihau yn fawr yn y dosbarth ond mae canmoliaeth dal i chwarae rôl fawr mewn rheolaeth dosbarth (Somerville, 2014). Mae damcaniaeth Glasser (1990) ynglŷn â chosb yn fwy amlwg gydag athrawon yn hyrwyddo datblygiad y plentyn o ddeall y canlyniadau o’i ymddygiad ac yn datganu bod angen i fyfyrwyr gael ymwybyddiaeth o'u cyfrifoldebau a gwneud penderfyniadau eu hunain am eu dysgu a'u hymddygiad yn yr ystafell ddosbarth. 
	Mae Skinner (1976) yn dweud bod canmoliaeth dda yn gallu cyflyru ymddygiad plentyn i un fwy dymunol i’r lleoliad. Dywed Glasser (1990) bod pwyslais ar reolai yn y dosbarth a chanmol plant am gadw y rheolai ond mae Glasser hefyd yn sôn am y gosb o anufuddhau i’r rheolau yma sef gwneud cyfrifoldeb y plentyn dros y sefyllfa yn amlwg. Cytunwyd Skinner (1976) bod cosb ddim yn effeithiol iawn ac yn gallu achosi agweddau negyddol o anian y plentyn yn lle dylai athrawon defnyddio atgyfnerthu negyddol sydd yn debyg iawn i gosbi ond yn lle cosbi ar ôl i’r ymddygiad gwael digwydd mae angen sôn am y gosb cyn fel ataliad i’r ymddygiad.
	Cyn i ganmoliaeth a chosbi cael ei weithredu yn y dosbarth mae’n hanfodol bod y plant yn deall beth mae’r athro yn disgwyl ynglŷn ag ymddygiad o’r plentyn. I sicrhau bod hyn yn digwydd mae’n bwysig i’r plant cymryd rhan yn creu'r rheolau dosbarth a bod pob un yn cytuno iddynt i greu teimlad o ddyletswydd i gadw i’r rheolau yma (Skinner, 1976, Dreikurs, Cassel a Ferguson, 2004 a Glasser, 1990). Mae hyn yn dasg sydd yn gallu digwydd ar ddechrau pob blwyddyn ysgol ac yn gallu cael ei ddefnyddio i gyfeirio nôl ar i atgoffa plant yn ystod y flwyddyn neu ar ôl torri un o’r rheolau.
	Mae’n anodd sôn am ganmoliaeth heb yn gyntaf sôn am ddamcaniaeth Skinner a sut mae’n briodol i reolaeth dosbarthu heddiw. 
Dibynnodd Skinner (1976) ar y dybiaeth mai'r ffordd o addasu ymddygiad oedd addasu'r amgylchedd. Roedd yn gynigydd am nifer o strategaethau hyfforddi y mae diwygwyr addysgol arloesol modern yn eu hargymell. Nid oedd Skinner yn cymeradwyo'r defnydd o gosb yn yr ysgol, neu fel techneg addasu ymddygiadol gyffredinol. Mae'n honni bod y cosbau'n aneffeithiol ac yn argymell defnyddio aml gyfuniad yn aml i addasu a dylanwadu ar fyfyrwyr ymddygiad (Skinner, 1976). Yn y dosbarth mae hyn yn ymddangos fel unrhyw ganmoliaeth sydd yn benodol i’r plentyn ac yn benodol i’r dasg neu’r ymddygiad ac yn anwybyddu'r ymddygiad gwael.  Mae arfer da Estyn (2016) yn esiampl o’r fath yma o canmoliaeth, dywed Estyn
This serves as a visual reminder to the pupils and staff about what it is striving to accomplish; it allows plenty of opportunities to recognise, reward and celebrate positive behaviours and actions, and also allows pupils chances to modify or ‘restore’ their behaviour before things become too serious.  It focuses heavily on developing positive relationships between everyone in school (Estyn, 2016, pg.6).
Mae Estyn (2016) yn nodi bod defnyddio'r siart yma wedi cael effaith cadarnhaol iawn a dod i ben a’r problemau lefel isel o ymddygiad yn y dosbarth. Er hyn mae llawer o ymchwil y dweud bod siartiau gwobrwyo yn gallu bod yn niweidiol i blant. Mae cymryd bant y wobr am ymddygiad gwael ddim yn effeithiol iawn yn y dosbarth ac nid yw cosbi am beidio cyrraedd y lefelau priodol o wobrau ar y siart gwobrwyo. Dywed Gobbel (2015) bod plant yn gweld anhawster yn sylweddoli'r gwahaniaeth rhwng bod yn berson drwg ac yn gwneud rhywbeth drwg yn lle oherwydd y fath yma o ganmol a chosb. Er hyn nid yw Skinner (1976) yn credu mewn cosbi plant, dylai athrawon defnyddio'r siartiau yma i wobrwyo yn unig ac nid i gosbi. 
Mae damcaniaethau Glasser (1990) ar realiti a dewis yn dweud dylai dysgwyr bod yn ymwybodol o’i chyfrifoldebau ac i wneud dewisiadau ei hun am ei ymddygiad a dysgu i sicrhau perchnogaeth dros ei dysgu a’i ymdrech yn y dosbarth. Mae hyn yn creu awyrgylch ddiogel i ddysgu ar gyfer y plant yn yr ysgol. Dywed Estyn (2015) mae un o’r ffyrdd gall damcaniaeth Glasser cael ei ddefnyddio yn y dosbarth yw trwy greu grwpiau ymddygiad. Mae’r grwpiau bach yma yn tueddu i fod yn blant sydd yn creu problemau ymddygiadol yn aml yn cwrdd yn y prynhawn i adolygu'r sesiwn bore. Ar ddiwedd pob sesiwn mae’r plant yn cyflawni ei llyfrau ymddygiad am y diwrnod i adolygu sut maent wedi ymddwyn a sut i wella yn y dyfodol (Estyn, 2015). Mae hyn yn rhoi perchnogaeth i’r plant dros ei ymddygiad ac addysg yn y dosbarth, cynnig pŵer i’r plant dros ei ymddygiad a chynnig cyfle i drafod technegau gwahanol o sut i wella yn y dyfodol. 
	Mae defnyddio techneg o ganmol fel Gemau yn y Jar yn gallu helpu athrawon i ddefnyddio damcaniaeth Glasser yn y dosbarth. Trwy ddefnyddio'r dechneg yma mae athrawon yn gallu canmol y plant yn ystod y diwrnod a dodi gemau yn y jar am ymddygiad da, ymdrech da neu un rhywbeth mae’r athro yn credu sydd yn ganmoladwy (Teach Elite, 2018). Mae hyn yn creu cyfrifoldeb i’r plant i lanw’r Jar er mwyn cael gwobr ar y diwedd ond hefyd yn dodi pwysau ar blant o’i chyfoedion i ymddwyn ac ymdrechu yn dda yn y dosbarth oherwydd ei fod yn ymdrech tîm i lenwi'r jar. Mae Teach Elite (2018) wedi datblygu dull technolegol i wneud y ffordd yma o ganmoliaeth yn haws i athrawon ond yn amlwg mae’n bosib cael gemau a jar go iawn yn y dosbarth.
	Mae Dweck (2007) yn dweud bod y rôl o ganmoliaeth yn un bwysig yn y dosbarth ond yn pwysleisio dylai athrawon fod yn ofalus iawn am bryd a beth maent yn dweud wrth y plant. Credai Dweck (2007) bod angen canmol ymdrech a’r dulliau mae plant yn defnyddio yn lle canlyniadau'r gwaith. Trwy wneud hyn mae meddylfryd y plentyn yn newid o fod yn sefydlog i feddylfryd twf. Cytunwyd Piaget a hyn fod gallu plentyn i ddysgu ddim yn sefydlog a bod pob plentyn gan y potensial i ddysgu a gwella ei chyrhaeddiad gyda chefnogaeth (Piaget, Inhelder and Weaver, 2000). Mae diwygiad i’r cwricwlwm cyfredol wedi cael ei awgrymu gan Donaldson (2015) sydd yn sôn am sut mae plant yn cael ei asesu. Dywed Donaldson bod angen newid sut mae plant yn cael adborth ar ei gwaith. Mae gan Donaldson (2015) y cred bod plant yn gwneud yn well wrth ganolbwyntio fwy ar y broses a chynnig canmoliaeth a gwelliannau iddynt wrth weithio er mwyn gwella ei gwaith erbyn y dasg derfynol. Mae hyn yn cael ei adlewyrchu yn y byd gwaith hefyd sef bwriad Donaldson I greu Dyfodol Llwyddiannus I blant. Mae Haden (2015) yn dweud 
you praise results that are based on the premise of effort and not on an assumption of innate talent or skill. By praising effort, you help create an environment where employees feel anything is possible (Haden, 2015, pg.10).
Mae creu'r teimlad bod unrhyw beth yn bosib i blant yn creu cymhelliant i wella ei ymddygiad a’i gwaith i fedru cyflawni eu nodau ar gyfer ei dyfodol. Trwy'r fath yma o ganmoliaeth mae’n bosib rhoi canmoliaeth i bob plentyn am ei gwaith ac nid dim ond y plant sy'n cyrraedd y graddau uchaf sy’n fel arfer yn cael y ganmoliaeth. 
	Roedd Rudolf Dreikurs yn credu bod disgyblaeth yn seiliedig ar barch rhwng y disgybl a’r athro. Mae gan blant angen cynhenid i berthyn a theimlo’n rhan o grŵp a bod pob disgybl angen teimlo ei fod yn werthfawr. Mae’r teimlad hyn yn cymell plant i ymddwyn yn dda yn y dosbarth i alluogi'r teimladau yma. Galwyd Dreikurs hyn y nod gwirioneddol ymddygiad cymdeithasol dynol (Dreikurs, Cassel, a Ferguson, 2004). Os nad yw plant yn gallu cyflawni hyn mae pedwar ymddygiad arall yn gallu ymddangos mewn plentyn sef angen sylw, pŵer, dial ac annigonolrwydd sydd yn ymddangos fel ymddygiad gwael yn y dosbarth. Mae Maslow (1973) yn cefnogi'r hyn mae Dreikurs yn sôn am hyn sydd yn ymddangos yn y damcaniaeth dynol am yr angen sydd gan blant i deimlo perthyn yn y dosbarth. Dylai’r athro dangos gofal ac empathi i’r plant i godi ei hyder i alluogi'r medr i wneud dewisiadau ei hunan am ei ymddygiad a’r addysg sef y cam olaf yn hierarchaeth anghenion damcaniaeth Maslow sef hunan unioni (Maslow, 1973). 
	Mae adroddiad Estyn (2016) wedi nodi bod Ysgol gynradd Danescourt yn defnyddio'r fath hon o ddulliau i wella ymddygiad ei phlant yn y dosbarth. Defnyddiwyd grwpiau meithrin i greu sylfaen emosiynol fwy sefydlog i’r plentyn i osgoi'r pedwar ymagwedd wael sydd yn gallu arwain i ymddygiad drwg yn y dosbarth. Mae’r dull o Gemau yn y Jar (Teach Elite, 2018) yn gallu cael ei ddefnyddio yma hefyd oherwydd y faith bod y plant yn gorfod gweithio efo ei chyfoedion a dibynnu ar ei gilydd i wneud yn dda.
	Er bod llawer o dystiolaeth yn dangos bod canmoliaeth yn y dosbarth yn gweithio i wella ymddygiad ac i gymell plant yn academaidd mae rhai damcaniaethwyr yn credu bod ymddygiad gwael yn cael ei achosi gan ffactorau eraill. Credau Kohn (2010) bod canmol plant yn atgyweiriad dros dro ac nid yn gyweiriad parhaol. O brofiad Kohn (2010) mae'n ymddangos bod plant yn ymddwyn yn wael oherwydd amgylchedd y dosbarth naill trwy’r gwersi heb fod yn ymgysylltiedig i’r plant neu fod ei anghenion emosiynol ddim yn cael ei chyrraedd. Mae Khon (2010) yn mynd ymlaen i ddweud bod ysgolion, trwy’r defnydd o ganmoliaeth a chosbi, yn  cam-drin y plant mewn i system o ormes (Freire. Et al, 2017) yn lle system fwy plentyn canolog sydd yn well (Piaget. Et al, 2000).
	Mae Kohn (2010) a Glasser (1990) angen rhoi pŵer yn ôl i’r plant dros ei dysgu a’i bywydau yn y dosbarth. Trwy gael y cyfle i wneud dewisiadau ei hun maent yn dysgu beth yw’r dewisiadau cywir i wneid yn y dyfodol, nid yw hyn yn digwydd trwy ddilyn cyfarwyddiadau. Mae angen creu system ddemocrataidd yn y dosbarth lle nid yw’r athro yn gorfodi ei awdurdod ar y plant. Yn ôl Kohn (2010) dyma’r ffordd gorau i helpu plant i dyfu i fod yn ddysgwyr da a phobol dda.
	Er bod canmoliaeth i weld i fod yn gweithio yn dda fel techneg o ddod i ben ac ymddygiad gwael yn y dosbarth mae damcaniaethwyr wedi dod i ben a darganfod diffygion yn y dechneg yma neu yn anwybyddu canmoliaeth a chosbi yn gyfan gwbl ac yn credu ei fod yn ddinistriol i’r plentyn a’r dosbarth cyfan. Mae’r defnydd anghywir neu heb feddwl o ganmoliaeth yn gallu cael effaith negyddol ar blant yn emosiynol. Mae canmol plentyn ar dasg hawdd yn gallu cael ei chymryd yn anghywir gyda’r plentyn yn credu bod yr athro a chanfyddiad isel o’i gallu. O ganlyniad gall hyn lleihau hanan barch y plentyn (Stipek, 2010 cited in Coe, Aloisi, Higgins and  Major, 2014). Mae’n amlwg yn well i beidio defnyddio canmoliaeth yn y dosbarth os nid yw’r athro yn hyderus yw defnyddio yn iawn neu i gael yr effaith dymunol. Mae cosbi am berfformiad gwael gallu cael ei weld fel canfyddiad uchel o allu'r plentyn (Stipek, 2010 cited in Coe, Aloisi, Higgins and  Major, 2014) sydd hefyd yn cael effaith negyddol oherwydd mae cosb gyson am berfformiad gwael yn gallu achosi hunan barch isel a chreu'r teimlad bod dim byd mae’r plentyn yn gwneud yn gywir sydd yn dinistrio cymhelliant.
	Mae Boekaerts (2011) yn dweud mai un o’r problemau sydd gan dechnegau canmoliaeth yn y dosbarth yw bod yr effaith o wobrwyo plant yn lleihau wrth i’r plentyn fynd yn hyn sydd yn golygu bod canmolith trwy gydol ysgol yn anghyson. Er hyn mae Hook a Vass (2011) yn anghytuno a Boekaerts wrth ddweud bod plant trwy gydol ei bywyd ysgol yn ymateb yn dda i’r un mathau o wobrau a chanmoliaeth ond mae angen sicrhau bod y cyd-destun o roi'r gwobrau yma yn briodol i’r oedran. Wrth I blant fynd yn hyn maent yn llai parod i dderbyn canmoliaeth ac yn gallu gweld y gwallau yn ei gwaith. Mae hyn yn arwain i ddiffyg ymddyriaeth yn yr athro.
	Mae Ginott (1975) yn cytuno a Kohn (2010) wrth ddweud mai’r amgylchedd dosbarth dylai cael ei ddelio efo i ddatrys ymddygiad gwael ac nid targedi'r ymddygiad penodol. Mae Ginott yn mynd ymlaen i ddweud dylai athrawon siarad efo plant heb fod yn ymosodol oherwydd mae hunan barch a hyder plant yn gallu cael ei effeithio’n wael gan berthynas gwael gydag athrawon (Ginott, 1975 a Stipek, 2010 cited in Coe, Aloisi, Higgins a Major, 2014). Mae Ginott (1975) yn credu dylai athrawon annog plant i wneud y cosbi ac i sylweddoli beth maent wedi gwneud yn anghywir. Digwyddir trwy adeiladu parch a ymddiriaeth rhwng y disgyblion ar athro (Ginnot, 1975, Dreikurs. Et al, 2004). Mae hyn yn rhoi pŵer yn ôl i’r plentyn sydd yn holl bwysig yn ôl Ginott (1975) a Glasser (1990).
	Yn y dyfodol mae angen edrych ar yr amgylchedd a chwricwlwm y dosbarth yn fwy yn lle canolbwyntio ar ganmoliaeth yn cael ei ddefnyddio fel techneg i wella ymddygiad (Kohn, 2010). Yn lle dylai athrawon fynd ati i ddatrys yr achos gwreiddiol o’r ymddygiad gwael i gefnogi datblygiad emosiynol y plentyn yn well. Mae Kohn (2010) yn dweud bod gan blant angen naturiol i ddysgu felly ni oes angen ei chanmol i weithio ac unwaith eto mae’n ymddangos bod angen dyfnach sydd angen cael ei gywiro. Mae Dreikurs (Dreikurs. Et al, 2004) yn dweud bod problemau ymddygiad yn ffordd o gyfathrebu i blant a dylai athrawon cymryd hyn fel arwydd i ddodi canllawiau mewn lle i gefnogi’r plentyn. Mae canmoliaeth yn amlwg yn gweithio i reoli ymddygiad yn y dosbarth ac mae llawer o adnoddau ar gael i gefnogi canmoliaeth dda (Teach Elite, 2018) ond mae angen i athrawon i fod yn wyliadwrus o bryd, faint ac am beth mae plant yn cael ei ganmol (Dweck, 2007). I gloi mae canmoliaeth a chosb yn fyrdd da o wella ymddygiad yn y dosbarth ond nid yw’r cyweiriad yma yn barhaol felly dylai athrawon fod yn ymwybodol o lawer o dechnegau arall i wella ymddygiad oherwydd mae pob plentyn yn wahanol ac yn ymateb yn wahanol. Mae angen perthynas da rhwng yr athro a’r disgyblion i sicrhau gwell cyfle o gael dosbarth fwy plentyn canolog sy’n amlwg o’r ymchwil i gyd y man dechrau o ddatrys problemau ymddygiad ac academaidd yn y dosbarth.

